बोलीं- फिल्म बाबा फ्लॉप होने के बाद लगा साउथ फिल्मों में मेरा करियर खत्म हो गया
Bollywood Actress Manisha Koirala Speaks About Her Career Downfall Reason. एक्ट्रेस मनीषा कोइराला ने हाल ही में इंटरव्यू के दौरान कहा कि साल 2002 में रजनीकांत की फिल्म बाबा में फ्लॉप होने के बाद साउथ इंडस्ट्री में उनका करियर खत्म हो गया।
एक्ट्रेस मनीषा कोइराला ने हाल ही में इंटरव्यू के दौरान कहा कि साल 2002 में रजनीकांत की फिल्म बाबा में फ्लॉप होने के बाद साउथ इंडस्ट्री में उनका करियर खत्म हो गया। यह एक एक्शन थ्रिलर फिल्म थी, जिसमें मनीषा ने लीड रोल निभाया था।
यूट्यूब चैनल O2 इंडिया से बात करते हुए, मनीषा ने कहा- ‘बाबा शायद मेरी आखिरी बड़ी तमिल फिल्म थी। उस वक्त ये बहुत बुरी तरह फ्लॉप हुई थी, तो मुझे लगा कि साउथ फिल्मों में मेरा करियर पूरी तरह से खत्म हो गया और हुआ भी बिल्कुल ऐसा ही।’
बाबा फ्लॉप होने के बाद फिल्मों के ऑफर मिलने बंद हो गए
मनिषा ने आगे कहा- बाबा रिलीज होने से पहले मैं कई साउथ फिल्में कर रही थी, लेकिन बाबा की बॉक्स ऑफिस क्राइसिस के बाद, मुझे फिल्मों के ऑफर कम आने लगे। धीरे-धीरे मुझे ऑफर्स आने बंद हो गए।’
री-रिलीज करने पर हिट हुई बाबा
मनीषा ने आगे कहा- ‘जब बाबा बॉक्स ऑफिस पर दोबारा रिलीज की गई, तो वो हिट साबित हुई। क्योंकि, ऐसा रजनी सर की फिल्में कभी फ्लॉप नहीं हो सकती हैं। वो अपने काम को लेकर हमेशा ही बेहद एक्टिव और प्रोफेशनल रहे हैं।’
2022 में दोबारा बॉक्स ऑफिस पर रिलीज हुई बाबा
बता दें कि बाबा पिछले साल रजनीकांत के जन्मदिन के अवसर पर फिर से रिलीज किया गया था। रिपोर्ट्स के मुताबिक, फिल्म ने बॉक्स ऑफिस पर बहुत अच्छी कमाई की थी। रजनीकांत के लिए फिल्म बाबा बहुत महत्वपूर्ण थी, लेकिन शुरुआत में फिल्म फैंस को खास इम्प्रेस नहीं कर पाई। रजनीकांत न केवल बाबा के लीड एक्टर थे, बल्कि इसके डायरेक्टर और स्क्रीनप्ले राइटर भी थे।
फिल्म की कहानी एक ऐसे युवक की है, जो नास्तिक होता है और बाद में उसे पता चलता है कि वो एक हिमालयी संत का पुनर्जन्म है।
2010 से अब तक मनीषा की हिंदी फिल्में 
